Document ID: /roh_data/filtered/fineweb-2-filterrobots_roh.jsonl.gz/55222

Surselva - La Lumnezia duai survegnir in nov center
A Vella en Lumenzia duai vegnir construì in nov edifizi plurivalent. Il bajetg ch'è planisà sin l'areal tranter la chasa communala e la stizun «ViVal», duai cumpigliar localitads da stizun, ina pratica da medi sco er duas abitaziuns.
Las iniziantas dal project èn la vischnanca Lumnezia e la cooperativa «ViVal Lumnezia» che s'engascha per mantegnair las stiziuns dals vitgs, scriva la gassetta la Quotidiana. Cun il project vul la vischnanca surtut segirar il provediment medicinal a lunga vista e realisar localitads da stizun confurmas al temp.